**Sadarbības programmas INTERACT III 2014.-2020.gadam projekta**

**KOPSAVILKUMS**

**1.Risināmā jautājuma būtība**

Pamatojoties uz Ministru Kabineta (turpmāk – MK) 2013.gada 22.novembra rīkojuma Nr.561 „Par uzdevumiem Eiropas Savienības strukturālo un investīciju fondu mērķa "Eiropas teritoriālā sadarbība" 2014.–2020.gada plānošanas periodam vadības, uzraudzības un kontroles sistēmas ieviešanai” 2.2.punktā doto uzdevumu, Vides aizsardzības un reģionālās attīstības ministrija (turpmāk – VARAM) ir sagatavojusi sadarbības programmas INTERACTIII 2014.-2020.gadam projektu (turpmāk - Programma), kas tiks īstenota Eiropas Savienības Strukturālo un investīciju fondu mērķa „Eiropas teritoriālā sadarbība” (turpmāk – ETS) ietvaros.

Eiropas Savienības Strukturālo un investīciju fondu 2014.-2020.gadam perioda ETS mērķis paredz pārrobežu, transnacionālās un starpreģionu sadarbības programmu ieviešanu, kas tiks finansētas no Eiropas Reģionālās attīstības fonda līdzekļiem.

**Programma ir izstrādāta atbilstoši:**

* Eiropas Parlamenta un Padomes 2013.gada 17.decembra Regulai Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006;
* Eiropas Parlamenta un Padomes 2013.gada 17.decembra Regulai Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi „Ieguldījums izaugsmei un nodarbinātībai” un ar ko atceļ Regulu (EK) Nr. 1080/2006;
* Eiropas Parlamenta un Padomes 2013.gada 17.decembra Regulai Nr.1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi „Eiropas teritoriālā sadarbība” (turpmāk – Regula Nr.1299/2013);
* Stratēģijai „Eiropa 2020”;
* Nacionālajiem plānošanas dokumentiem.

Saskaņā ar Regulas Nr. 1299/2013 8.panta 9.punktu pirms sadarbības programmas iesniegšanas Eiropas Komisijā iesaistītajām dalībvalstīm rakstiski jāapstiprina sava piekrišana sadarbības programmas saturam. Šī piekrišana aptver arī visu iesaistīto dalībvalstu saistības nodrošināt sadarbības programmas īstenošanai vajadzīgo nacionālo līdzfinansējumu.

Saskaņā ar MK 2013.gada 22.novembra rīkojumu Nr. 561 „Par uzdevumiem Eiropas Savienības strukturālo un investīciju fondu mērķa ”Eiropas teritoriālā sadarbība” 2014.-2020.gada plānošanas periodam vadības, uzraudzības un kontroles sistēmas ieviešanai” 1.punktu VARAM ir noteikta par nacionālo atbildīgo iestādi ETS mērķa programmu politikas izstrādei un koordinēšanai.

2012.gadā VARAM sadarbībā ar attiecīgo Programmas partnervalstu pārstāvjiem uzsāka Programmas izstrādi, izveidojot Programmēšanas komiteju, kurā piedalās visu Eiropas Savienības dalībvalstu/partnervalstu (Šveice, Norvēģija) pārstāvji, kā arī Eiropas Komisijas pārstāvji.

Latvijā, lai nodrošinātu Eiropas Savienības Strukturālo un investīciju fondu 2014.-2020.gada plānošanas perioda ETS mērķa darbības programmu izstrādes uzraudzību, kā arī koordināciju un sinerģiju starp Eiropas Savienības programmām un Latvijas nacionālajām interesēm, tika izveidota un darbojas Latvijas Konsultatīvā darba grupa, kuras sastāvā ir Ārlietu ministrijas, Ekonomikas ministrijas, Finanšu ministrijas, Iekšlietu ministrijas, Izglītības un zinātnes ministrijas, Finanšu ministrijas, Kultūras ministrijas, Labklājības ministrijas, Satiksmes ministrijas, Veselības ministrijas, Vides aizsardzības un reģionālās attīstības ministrijas, Zemkopības ministrijas, Latgales, Vidzemes, Rīgas, Kurzemes un Zemgales plānošanas reģionu, Pārresoru koordinācijas centra, biedrības "Latvijas Pašvaldību savienība" un biedrības "Latvijas Lielo Pilsētu asociācija" pārstāvji.

Stratēģiskais ietekmes uz vidi novērtējums, ņemot vērā programmas specifiku, programmai nav nepieciešams un tas arī netika veikts.

Latvijā publiskā apspriešana par Programmas projektu tiek organizēta laikā no 2014.gada no 16.maija līdz 16.jūnijam, savukārt sabiedriskās apspriedes sanāksme notika 2014.gada 2.jūnijā.

**2. Piedāvātais risinājums**

INTERACT III ir Eiropas Reģionālās attīstības fonda (turpmāk – ERAF) līdzfinansēta programma, kas pārklāj visu Eiropas Savienības (turpmāk - ES), Norvēģijas un Šveices teritoriju. INTERACT III ir izvēlēts viens tematiskais mērķis, lai nodrošinātu maksimālu kohēzijas politikas ietekmi visā Eiropā. Programmas mērķis - ar starpreģionālās sadarbības palīdzību sekmēt kohēzijas politikas mērķu “Investīcijas izaugsmei un nodarbinātībai” un “Eiropas teritoriālās sadarbība” efektivitāti.

Programmā izvēlēts 11. tematiskais mērķis: "Uzlabot publisko iestāžu un ieinteresēto personu institucionālās spējas un veidot efektīvu valsts pārvaldi", un attiecīgā investīciju prioritāte – „Pieredzes apmaiņas veicināšana, lai paaugstinātu teritoriālās sadarbības programmu un pasākumu efektivitāti, kā arī ETSG izmantošanu”.

Ir izvēlēti 3 konkrētie mērķi:

1. Pilnveidot ETS programmu vadībā un kontrolē iesaistīto veiktspēju (sniegt ieguldījumu lietderīgai un efektīvai ETS programmu īstenošanai, vēršot savu darbību arī uz vienkāršāku un vairāk standartizētu programmas vadības procesu);
2. Pilnveidot veiktspēju attiecībā uz ETS programmu rezultātu apkopošanu un izplatīšanu (raita ETS programmu īstenošana attiecībā uz tematisko koncentrēšanos un uzsvaru uz rezultātu);
3. Pilnveidot sadarbības vadības veiktspēju, lai īstenotu inovatīvas metodes (jaunu mehānismi, kas padara sadarbību ilgtspējīgāku, līdzsvarotāku, efektīvāku un jauniem partneriem interesantāku., izmantošanas stiprināšana, inovatīvas prakses identifikācija un tās izplatīšana).

Programmas īpatnība ir tā, ka INTERACT III ietvaros netiks atlasīti un īstenoti projekti parastajā ETS izpratnē. INTERACT programmu administrējošām struktūrām ir jāveic visas aktivitātes un jāīsteno „darba pakas” saskaņā ar gada darba plānu, kas balstīts uz mērķa grupu vajadzībām un ko ir apstiprinājusi un uzrauga INTERACT uzraudzības komiteja. Tādēļ INTERACT finansējuma saņēmēji var tikt definēti kā tās publiskās institūcijas, kam dalībvalstis ir uzticējušas īstenot visu programmu kopumā ar to pasākumu starpniecību, ko veic to četri reģionālie biroji attiecībā uz INTERACT Vadošās iestādes vadības funkcijām.

Konkrētas darbības, kas ir vērstas uz dažādu mērķa grupu starpnozaru vajadzībām un stratēģiskajiem mērķiem ir:

* sadarbības un sadarbības tīklu iniciēšana un vadīšana, sniedzot ieguldījumu sadarbības tīkla darba metodēs un sadarbības veicināšanas instrumentos, un to savietošanā ar politiku;
* sadarbības tīklu koordinācija, organizācija un atbalsts, padziļinātu zināšanu par attiecīgo tēmu iegūšanai;
* sadarbības veicināšana starp ETS un citām programmām, makrostratēģijām un citām ieinteresētajām pusēm;
* pieredzes apmaiņas organizēšana starp jau esošajām makro stratēģijās ieinteresētajām pusēm un jaunajām ieinteresētajām pusēm;
* darba metodiku un pieeju kapitalizācija, kā savu ieguldījumu sniedzot risinājumus sadarbības procesa uzsākšanai un ieskatu makro-sadarbības norises principos, kā arī sniedzot vienkāršošanas piemērus;
* veicinot saziņas plūsmu, sniedzot ieguldījumu vispārējā komunikācijas stratēģijā sadarbībā ar EK un nacionālajiem kontaktpunktiem, attiecībā un makroreģioniem/jūras baseiniem atpazīstamību, īpaši saistībā ar ETS programmām.

Turklāt, tiks risināti jautājumi, kas saistīti ar ETSG (Eiropas teritoriālās sadarbības grupa), īpaši to attīstība un apmaiņa ar labu praksi, kā arī ETSG nozīme un izmantošana

Galvenās mērķa grupas būs:

1. Programmas vadītāji - institūcijas, kas iesaistītas ETS programmu un projektu vadībā, kontrolē revīzijā un komunikācijā.
2. Nacionālajā/reģionālajā sadarbībā ieinteresētās personas: šī mērķa grupa attiecas uz teritoriālo sadarbības un kopumā sadarbības (ārpus ETS) interesentiem. Tas arī ietver specifisku atbalstu valstu nacionālajiem teritoriālās sadarbības tīkliem, kas tiks nodrošināta visām valstīm atbilstoši INTERACT pieejamajiem resursiem, specifiskajām vajadzībām un apstākļiem valstī.
3. Ieinteresētās puses viscaur ES tikai tiktāl, cik tas attiecas uz sadarbību - šī mērķa grupa, kas ir būtiska INTERACT kopienas daļa: INTERACT vienmēr ir veidojis stratēģiskas saiknes starp programmu īstenošanā iesaistītajiem, (strādājošiem pamatlīmenī) un ES līmeņa stratēģiskajiem "spēlētājiem" un lēmumu pieņēmējiem, piemēram, Eiropas Komisiju, Eiropas Parlamentu utt. Šai mērķa grupai ir pievērusies arī INTERACT I un II, bet tā nekad nav bijusi skaidri noteikta kā INTERACT pasākumu mērķa grupa. Tomēr ņemot vērā, ka tā ļoti ietekmē programmu īstenošanu, tā ir būtiska INTERACT kopienas daļa un ir iesaistāma virknē INTERACT aktivitāšu. Mērķa grupas sasniegšanai pieejamie resursi tiks ierobežoti atbilstoši pieprasījumam un vajadzībām un tiks izmantoti sniegtu ieguldījumu sadarbības programmu ieviešanas uzlabošanā.

**3. Politikas dokumenta īstenošanai papildus nepieciešamais finansējums un paredzētie finansēšanas avoti**

Programmu līdzfinansē Eiropas Reģionālās attīstības fonds (ERAF), 2014.–2020. gadam piešķirtais budžets ir 39 392  587,00 euro, no tiem 2 757  481,00 euro ir atvēlēti Tehniskajai palīdzībai.

Dalībvalstīm ir jānodrošina nacionālais līdzfinansējums Programmas Tehniskās palīdzības budžetam no 2014.-2020.gadam. Latvijai nacionālā līdzfinansējuma kopēja summa ir 66 199,00euro.

19.12.2014.

1 138

V.Prokopoviča, 67026471

vita.prokopovica@varam.gov.lv